Andoros futbolas

Andoros futbolo pagrindinė kontroliuojanti organizacija – Andoros futbolo federacija, prižiūrinti , taip pat organizuojanti čempionatą ir taurės varžybas.

 Istorija 

Nors Andoroje futbolas žaistas ir anksčiau – dar 1942 m. įkurtas pirmasis klubas FC Andorra, tačiau Andoros futbolo federacija įkurta tik 1994 m. Taip įvyko po to, kai 1994 m. Andoros parlamentas priėmė naują konstituciją, pagal kurią šalis galėjo įstoti į JTO, t. y. jungtis prie tarptautinių organizacijų.FIFA magazine: Andorra Po dvejų metų, 1996 m. ji tapo FIFA ir UEFA nare. Būtent nuo 1996 m. Andoros rinktinė ėmė dalyvauti tarptautinėse varžybose, 1997 m. prie UEFA turnyrų prisijungė ir klubinės komandos.

+ Pakopų ir lygų istorija (kataloniški pavadinimai) Pakopa →  1-oji  2-oji 1995–1999 m.  Divisió 1A  - Nuo 1999 m.  Primera divisió  Segona divisió

 Varžybos 
 Lygos 

Andoros kunigaikštystėje organizuojamos dviejų futbolo lygos divizionų varžybos. I diviziono silpniausia komanda iškrenta į II divizioną, o pastarojo stipriausia pakyla į I divizioną. Lygos apima visą šalį, atskirų zoninių ar regioninių pirmenybių nevyksta. Lygoje nedalyvauja FC Andorra klubas, kuris žaidžia Ispanijos futbolo sistemoje.

 Pakopa  Komandos  Lygos 2024 m. 1-oji  10  Andoros I divizionas 2-oji  6  Andoros II divizionas

 Taurės 
 Taurė  Laikotarpis  Informacija   Nuo 1991 m.  Pagrindinis taurės turnyras, kuriame dalyvauja 11 komandų – visos iš 1–2 pakopų, išskyrus dukterines komandas. Nugalėtojas patenka į UEFA konferencijų lygą.   Nuo 2003 m.  Trofėjus, dėl kurio sezono pradžioje varžosi 2 komandos – čempionas ir taurės laimėtojas.

 Klubai 

Seniausias ir stipriausias šalies klubas FC Andorra žaidžia Ispanijos futbolo sistemoje, kiti Andoros futbolo sistemoje žaidžiantys klubai dalyvauja Andoros turnyruose.

 UEFA turnyrų dalyviai 

1997–2024 m. UEFA rengtuose turnyruose yra dalyvavę šie klubai:Clubs participating in European Cups since 1955. Kassiesa.net (tikrinta 2024-01-12).

 Komanda  Pirmasis sezonas  Paskutinis sezonas  Kartai Atlètic Escaldes  2022–23  2023–24  2 Principat Andorra  1997–98  1999–00  3 Constellació Andorra  2000–01  2000–01  1 FC Encamp  2002–03  2002–03  1 Lusitanos Andorra  2010–11  2016–17  6 FC Santa Coloma  2001–02  2023–24  19 Inter Escaldes  2020–21  2023–24  4 Rangers Andorra  2006–07  2007–08  2 UE Sant Julià  2005–06  2021–22  11 UE Engordany  2018–19  2020–21  3 UE Santa Coloma  2010–11  2022–23  8

 Šaltiniai 

 Nuorodos 
 Federacijos svetainė